cyanic-selkie/wikianc huggingface dataset:
হ্যালো (২০১৭-এর চলচ্চিত্র)
মুক্তি
২০১৭ সালের ২২শে ডিসেম্বর চলচ্চিত্রটি বিশ্বব্যাপী মুক্তি লাভ করেছিল। পরবর্তীতে এটি হিন্দিতে তাকদীর (ইংরেজি: Destiny) শিরোনামে ডাব করা হয়েছিল এবং ২০১৮ সালের ২৩শে জুন স্টার গোল্ডে প্রিমিয়ার হয়েছিল। একই শিরোনামের সাথে ২০১২ সালে মালয়ালমেও ডাব করা হয়েছিল ছবিটি।
মার্কেটিং
হ্যালো শিরোনামে ছবিটির ফার্স্ট লুক পোস্টার ২২ আগস্ট, ২০১৭-এ প্রকাশিত হয়েছিল। ছবিটির টিজার ১৬ নভেম্বর ২০১৭-এ প্রকাশিত হয়েছিল। প্রেক্ষাগৃহে মুক্তির ট্রেলারটি ১ ডিসেম্বর ২০১৭-এ প্রকাশিত হয়েছিল। ছবিটির অডিও ৭ ডিসেম্বর ২০১৭-এ প্রকাশিত হয়েছিল।
বক্স অফিস
চলচ্চিত্রটি ৪ দিনে বিশ্বব্যাপী ২৫.০৫ কোটি আয় করে নিয়েছিল। তেলুগু রাজ্যের অন্ধ্রপ্রদেশ এবং তেলেঙ্গানায় ৪ দিনের মধ্যে ১৫.৭৫ কোটি আয় করেছিল। চলমান অবস্থায় ছবিটি প্রায় ১৭ কোটি থেকে ২০ কোটি রুপি সংগ্রহ করেছিল।
পরমাণু শক্তি গবেষণা প্রতিষ্ঠান (বাংলাদেশ)
ইতিহাস
রাষ্ট্রপতি শেখ মুজিবুর রহমানের আদেশে ২৭ জানুয়ারি ১৯৭৩ সালে পারমাণবিক গবেষণা কেন্দ্র প্রতিষ্ঠা করা হয়। বেশিরভাগ এডুকেশনাল ইন্সটিটিউশন অফ পাকিস্তান এটোমিক এনার্জি কমিশন পশ্চিম পাকিস্থানে ছিলো। বাংলাদেশ স্বাধিনতা যুদ্ধের পর, বাংলাদেশের কাছে ছিলো শুধুমাত্র একটি ঢাকা পরমাণু শক্তি কেন্দ্র, বাংলাদেশ ইন্সটিটিউট অফ নিউক্লিয়ার এগ্রিকালচার এবং তিনটি নিউক্লিয়ার মেডিকেল সেন্টার। পরমাণু শক্তি গবেষণা কেন্দ্র ১৯৭৫ সালে গণকবাড়ি, সাভার উপজেলা, ঢাকা জেলায় প্রতিষ্ঠা করা হয়। এটি বাংলাদেশ পরমাণু কমিশনের অধীনে প্রতিষ্ঠা করা হয়, ১৯৭১ সালে বাংলাদেশ প্রতিষ্ঠার পর প্রতিষ্ঠানটি লোকবল সণ্কটে পড়ে।
উন্নতিপ্রকল্প
প্রতিষ্ঠানঠিতে কর্মরত একজন প্রধান নির্বাহী কর্মকর্তা এবং একজন মহাপরিচালক, যাদের অধীনস্থ রয়েছেন আরো ৩৬৬ জন কর্মকর্তা এবং প্রায় দুই শতাধিক বিজ্ঞানী। ১৯৯৭ সালে পরমাণু শক্তি গবেষণা প্রতিষ্ঠানের দ্বিতীয় পর্যায়ের অবকাঠামোগত উন্নয়ন প্রক্রিয়া শুরু হয়েছিল যার আওতায় ২০০৭ সালে প্রতিষ্ঠানটিতে একটি এনার্জি ইউনিট, কেন্দ্রীয় প্রকৌশল ওয়ার্কশপ, কেন্দ্রীয় গ্রন্থাগার ও একটি ক্যাফেটেরিয়া স্থাপনের কাজ সম্পন্ন করা হয়েছে।
বাণিজ্যিক উৎপাদন
এ পর্যন্ত টেক-৯৯এম নামের ক্রোমোগ্রাফিক জেনারেটর উৎপাদন করা হয়েছে মোট ৫৭১টি। যা দেশের সকল পারমাণবিক মেডিসিন সেন্টারে সরবরাহ করা হয়েছে এবং এর সর্বমোট বাজারমূল্য ২ কোটি ৩৯ লক্ষ ৮২ হাজার টাকা। তাছাড়া মোট ২২ লক্ষ টাকার ৩০০ জিবিকিউ আয়োডিন ১৩১ জিআই উৎপাদন করা হয়েছে। আয়োডিন ১৩১ মূলত থাইরয়েড গ্রন্থির রোগ নির্ণয়ে ব্যবহৃত হয়ে থাকে। তাছাড়াও এটি থাইরোটক্সিকোসিস এবং থাইরয়েড ক্যান্সার চিকিৎসার কাজের জন্যও যথেষ্ট সুপরিচিত।
সাফল্য
প্রতিষ্ঠানটির সবথেকে বড় সাফল্য এসেছে ট্রিগা মার্ক-২ গবেষণা চুল্লীর মাধ্যমে। এর বিমপোর্ট ২ একটি উচ্চ শক্তিশালী নিউট্রন পাউডার ডিফ্রেসোমিটার স্থাপন করা হয়েছে। যা দ্বারা বিভিন্ন ধাতব বস্তুর গঠন নির্ণয় এবং এর ব্যবহার নিশ্চিত করা সম্ভব।
এছাড়াও অন্যান্য সাফল্যগুলোর মধ্যে রয়েছে চিংড়ীর খোসা থেকে ছিটোসান তৈরির জন্য একটি সেমি পাইলট প্লান্ট তৈরি করা, যার মাধ্যমে প্রতি সপ্তাহে ১ কেজি কাইটোসান উৎপাদন করা সম্ভব।
অন্যান্য কার্যক্রম
বিভিন্ন দেশি বিদেশি স্বনামধন্য পত্র পত্রিকায় প্রতিষ্ঠানটি থেকে এখন পর্যন্ত মোট ১৫টি গবেষণা প্রবন্ধ প্রকাশিত হয়েছে। তাছাড়াও প্রতিষ্ঠানটি এখন পর্যন্ত একটি সার্ক সেমিনার আয়োজন করেছে।
অধীনস্থ প্রতিষ্ঠান
সাভার ক্যাম্পাসের অধীনে সর্বমোট ১২টি স্বতন্ত্র প্রতিষ্ঠান রয়েছে, যা পরমাণুর সাথে সম্পর্কিত। প্রতিষ্ঠানগুলো হলো:
আলীম ইন্ডাষ্ট্রিজ লিমিটেড
আলীম ইন্ডাস্ট্রিজ লিমিটেড বাংলাদেশের সিলেট ভিত্তিক একটি কৃষি যন্ত্রপাতি প্রস্তুতকারক সংস্থা।
এটি দেশের বৃহত্তম এবং প্রাচীনতম কৃষি সরঞ্জাম প্রস্তুতকারক সংস্থা যা ১৯৯০ সালে প্রতিষ্ঠিত হয়েছিল। প্রাথমিকভাবে শুধুমাত্র সিলেট চা প্রক্রিয়াকরণ শিল্পের সাথে যুক্ত থাকার পর, পরবর্তীতে এটি টিলার, সিডার এবং পাওয়ার থ্রেশার, ট্রাক্টর সহ অন্যান্য সাধারণ কৃষি যন্ত্রপাতি উৎপাদন অন্তর্ভুক্ত করার মাধ্যমে সম্প্রসারিত হয়। বর্তমানে এটি আন্তর্জাতিকভাবে পরিষেবা প্রদানের পাশাপাশি বাংলাদেশ জুড়ে তাদের পণ্য সরবরাহ করে।
ফতেখাঁরকূল ইউনিয়ন
ফতেখাঁরকূল বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।
আয়তন
ফতেখাঁরকূল ইউনিয়নের আয়তন ২৪৩৫ একর (৯.৮৫ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী ফতেখাঁরকূল ইউনিয়নের লোকসংখ্যা ৩২,৩০৪ জন। এর মধ্যে পুরুষ ১৬,৫০৬ জন এবং মহিলা ১৫,৭৯৮ জন।
অবস্থান ও সীমানা
রামু উপজেলার মধ্যাংশে ফতেখাঁরকূল ইউনিয়নের অবস্থান। রামু উপজেলা সদর এ ইউনিয়নে অবস্থিত। এ ইউনিয়নের পশ্চিমে চাকমারকূল ইউনিয়ন, উত্তরে জোয়ারিয়ানালা ইউনিয়ন, পূর্বে কাউয়ারখোপ ইউনিয়ন এবং দক্ষিণে রাজারকূল ইউনিয়ন অবস্থিত।
প্রশাসনিক কাঠামো
ফতেখাঁরকূল ইউনিয়ন রামু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ৪টি মৌজায় বিভক্ত।
শিক্ষা ব্যবস্থা
ফতেখাঁরকূল ইউনিয়নের সাক্ষরতার হার ৪২.০৩%। এ ইউনিয়নে ১টি ডিগ্রী কলেজ, ১টি সরকারি টেক্সটাইল ভোকেশনাল ইনস্টিটিউট, ৩টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।
যোগাযোগ ব্যবস্থা
ফতেখাঁরকূল ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
ফতেখাঁরকূল ইউনিয়নে ৫৭টি মসজিদ, ১১টি মন্দির ও ১৩টি বিহার রয়েছে।
খাল ও নদী
ফতেখাঁরকূল ইউনিয়নের দক্ষিণ প্রান্ত দিয়ে প্রবাহিত হচ্ছে বাঁকখালী নদী। এছাড়া রয়েছে ফারি খাল।
হাট-বাজার
ফতেখাঁরকূল উপজেলার প্রধান হাট-বাজার হল রামু বাজার।
কেন্দ্রীয় কাঁচ ও সেরামিক গবেষণা প্রতিষ্ঠান
কেন্দ্রীয় কাচ ও সেরামিক গবেষণা প্রতিষ্ঠান পশ্চিমববঙ্গের শীর্ষস্থানীয় গবেষণা প্রতিষ্ঠান। ১৯৫০ সালের ২৬শে আগস্ট প্রতিষ্ঠানটি আনুষ্ঠানিকভাবে যাত্রা শুরু করে। ভারতের কেন্দ্রীয় বিজ্ঞান ও শিল্প গবেষণা পরিষদ এ প্রতিষ্ঠানটি স্থাপন করে।
দরিস গুতেরেস
দরিস আলেজান্দ্রিনা গুতেরেস (জন্ম: ২১ আগস্ট ১৯৪৭ ) হলেন হন্ডুরানের একজন আইনজীবী এবং রাজনীতিবিদ। তিনি বর্তমানে ইনোভেশন অ্যান্ড ইউনিটি পার্টির অন্তর্ভুক্ত হন্ডুরাস জাতীয় কংগ্রেসে প্রতিনিধি। জনপ্রিয় হন্ডুরান সংস্কৃতিতে তিনি "নৃত্য প্রতিনিধি" (দ্য ড্যান্সিং রিপ্রেজেনন্টেটিভ) ডাকনামেও পরিচিত।
জীবনী
দরিস গুতেরেস ১৯৪৭ সালের ২১ আগস্টে তেগুসিগালপায় জন্মগ্রহণ করেছিলেন। তিনি মার্থা গুতেরেস ও আরমান্দো উক্লেস সিয়েরার কন্যা এবং জোসে দে লা পাজ হেরেরার বোন। তিনি তার একক মা এবং নানীর কাছে বড় হয়েছিলেন। গুতেরেস তার প্রাথমিক পড়াশুনা সম্পন্ন করেছিলেন ইউনিভার্সিদেদ জোসে সিসিলিও দেল ভালেতে। তারপরে তেগুসিগাল্পার স্যাক্রেড হার্ট ইনস্টিটিউট থেকে উচ্চতর নম্বর প্রাপ্ত শিক্ষক হিসাবে স্নাতক হয়েছিলেন। তিনি সান্তা বারবারা বিভাগের ত্রিনিদাদে তার প্রথম শিক্ষকতার চাকরি পেয়েছিলেন এবং ১৪ বছর সেখানে শিক্ষক হিসেবে কাজ করেন।  সংগঠিত শ্রম নিয়ে কাজ করার সময় তিনি রাজনীতিতে প্রবেশের সিদ্ধান্ত নেন এবং ১৯৯৫ সালে তিনি মাতাস ফানেজের বিকল্প উপ-উপাধিকারী হিসাবে ডেমোক্র্যাটিক ইউনিফিকেশন পার্টিতে যোগদান করেছিলেন।
২০১৫ সালের ডিসেম্বরে দরিস গুতেরেস মেক্সিকান ইনস্টিটিউট অফ ইভ্যালুশন থেকে মায়া পুরস্কারে ভূষিত হয়েছিলেন।
হাসনাবাদ ইউনিয়ন, নাগেশ্বরী
নামকরণ
হাসনাবাদ মৌজা ও গ্রামের নামানুসারে ইউনিয়নের নাম রাখা হয় হাসনাবাদ'''
জিনাত-উন-নিসা
জিনাত-উন-নিসা (৫ অক্টোবর ১৬৪৩ – ৭ মে ১৭২১) ছিলেন জন্মসূত্রে একজন মুগল রাজকন্যা এবং সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের দ্বিতীয় কন্যা। তার পিতা সম্রাট আওরঙ্গজেব তাকে 'পাদশাহ বেগম' এর সম্মানিত শিরোনাম প্রদান করেছিলেন। রাজকুমারী জিনাত-উন-নিসা তার ধর্মানুরাগ এবং ব্যাপক দাতব্যের জন্য ঐতিহাসিকদের নিকট পরিচিত।
জীবনী
জিনাত-উন-নিসার ("মহিলাদের মধ্যে মণী") জন্ম ৫ অক্টোবর ১৬৪৩ সালে আওরঙ্গবাদে, সম্রাট আওরঙ্গজেব এবং তার প্রধান সম্রাজ্ঞী সঙ্গী দিলরাস বানু বেগমের ঘরে। তার মা পারস্যের বিশিষ্ট সাফাভি রাজবংশ রাজকন্যা ছিলেন এবং গুজরাটের ভাইসরয় মির্জা বদি-উজ-জামান সাফাভির কন্যা ছিলেন। তার পিতামহ ছিলেন পঞ্চম মুগল সম্রাট শাহজাহান, যার যার শাসনামলে তিনি জন্মগ্রহণ করেন। জিনাত তার বড় বোন, রাজকন্যা জিব-উন-নিসা ও তার ছোট বোন রাজকন্যা জুবদাত-উন-নিসা এর মতো ইসলামের মতবাদগুলোতে গভীরভাবে জ্ঞান অর্জন করেছিলেন। তিনি ব্যক্তিগত শিক্ষক এবং পণ্ডিতদের দ্বারা শিক্ষিত হয়েছিলেন, এবং বিবাহ করতে অস্বীকার করেন, তার সমগ্র জীবন একা থাকার সিদ্ধান্ত নেন। জিনাত তার কনিষ্ঠ সৎ ভাই মুহাম্মাদ কাম বখশের সপক্ষে ছিলেন, যার জন্য তিনি বেশ কয়েকবার তার বাবার কাছ থেকে ক্ষমা চেয়েছিলেন। যদিও তার আপন ভাই আজম শাহ, মুহাম্মাদ কাম বখশকে গভীরভাবে অপছন্দ করতেন। উপপত্নী উদয়িপুরি মহালের পাশাপাশি জিনাত তার পিতার শাসনের পরবর্তী অংশে তার পিতার একমাত্র সঙ্গী ছিলেন। তিনি ১৭০৭ সালে তার মৃত্যু পর্যন্ত এক শতাব্দীর এক চতুর্থাংশ সময় ধরে দাক্ষিণাত্যে তার পিতার পরিবারের তত্ত্বাবধায়ক ছিলেন। তিনি অনেক বছর বেঁচে ছিলেন, একটি মহান যুগের জীবন্ত স্মারক হিসেবে তার উত্তরাধিকারীদের সম্মান ভোগ করেছিলেন।
মৃত্যু
দিল্লির নদীর তীরে লালকেল্লা-র প্রাচীরের দেওয়াল জুড়ে নিজ খরচে তিনি জিনাত-উল-মসজিদ নির্মান করেন, যেখানে তাকে দাফন করা হয়েছিল।
২০০৩ আইরিশ মাস্টার্স
২০০৩ সিটিওয়েস্ট আইরিশ মাস্টার্স হল একটি পেশাদার স্নুকার বিশ্ব র‍্যাঙ্কিং টুর্নামেন্ট, যা ২৫ থেকে ৩০ মার্চ, ২০০৩ পর্যন্ত অনুষ্ঠিত হয়েছিল আয়ারল্যান্ড প্রজাতন্ত্রের ডাবলিন শহরের সিটিওয়েস্ট হোটেলে।
রনি ও'সুলিভান ফাইনালে জন হিগিন্সকে ১০-৯ পয়েন্টে পরাজিত করেন।
বিজ্ঞান প্রকল্প
থাম্ব|এই ছাত্রটি তার বিজ্ঞান প্রকল্প স্কুলে নিয়ে যাচ্ছে।
বিজ্ঞান প্রকল্প হল বিজ্ঞান বিষয়ক একটি বিশেষ সমস্যা সমাধানের জন্য পূর্ণাঙ্গ কর্মধারা। প্রকল্পের মূল কথাই হল- এটা সমস্যাভিত্তিক ও সকর্মক। একটি প্রশ্নের উত্থাপন আছে এখানে অর্থাৎ একটি সমস্যার প্রত্যভিজ্ঞা এবং সেই সমস্যার নিদিষ্ট সমাধানের জন্য কর্ম পরিকল্পনা, কর্ম সম্পাদন, ও সিদ্ধান্তে পৌছানো - সব মিলে একটি সক্রিয়তা, একটি কর্মতৎপরতা। প্রকল্পের মূল লক্ষ্য হল শেষ পর্যন্ত একটি সমাধানে উপনীত হওয়া - একটি জবাব খুঁজে পাওয়া। শিক্ষার্থীরা বিজ্ঞান মেলায় তাদের বিজ্ঞান প্রকল্প উপস্থাপন করতে পারে, ফলে তারা এটিকে বিজ্ঞান মেলা প্রকল্প নামেও ডাকতে পারে। বিজ্ঞান প্রকল্পকে চারটি প্রধান প্রকারে শ্রেণীবদ্ধ করা যেতে পারে। বিজ্ঞান প্রকল্প সাধারণত শিক্ষার্থীরা করে থাকে।
নুরুল হাসান
কাজী নুরুল হাসান সোহান (জন্ম: ২১ নভেম্বর ১৯৯৩) হলেন একজন বাংলাদেশী প্রথম শ্রেণীর ক্রিকেট এবং লিস্ট এ ক্রিকেটার। সোহান মূলত একজন ডানহাতি ব্যাটসম্যান হিসেবে ভূমিকা পালন করে থাকেন। তিনি বাংলাদেশের বৃহত্তর খুলনা জেলায় জন্মগ্রহণ করেন। তিনি ২০১৫ মৌসুমের বাংলাদেশ প্রিমিয়ার লীগে সিলেট সুপার স্টার্স দলের হয়ে প্রতিনিধিত্ব করেন।
তিনি ২০১৬ সালের জিম্বাবুয়ে জাতীয় ক্রিকেট দলের বাংলাদেশ সফরে ১ম টুয়েন্টি২০ ক্রিকেট প্রতিযোগিতায় অংশগ্রহণের মাধ্যমে আন্তর্জাতিক ক্রিকেটে আত্মপ্রকাশ করেন। ২০২২ সালের জুলাই মাসে তিনি বাংলাদেশ জাতীয় টি-টুয়েন্টি ক্রিকেট দলের অধিনায়কত্ব পান।
ঘরোয়া ক্যারিয়ার
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
নীলাম্বুর আয়িশা
নীলাম্বুর আয়িশা একজন ভারতীয় অভিনেত্রী। তিনি মালয়ালম চলচ্চিত্রে অভিনয়ের জন্য পরিচিত। থিয়েটার শিল্পী হিসাবে কর্মজীবন শুরু করে ১৯৬০–৭০ এর দশকে তিনি মালয়ালম চলচ্চিত্রে নাম লেখান। প্রথম দিকে তিনি সাপোর্টিং রোলেই অভিনয় করতেন। সর্বমোট ৫০টিরও বেশি চলচ্চিত্রে অভিনয় করেছেন তিনি। মালয়ালম চলচ্চিত্র ইতিহাসে তিনিই প্রথম মহিলা যিনি মুসলিম সম্প্রদায় থেকে এসে চলচ্চিত্র ও নাটকে অভিনয় করেছেন।
প্রাথমিক জীবন
১৯৩৫ সালে কেরালার মালাপ্পুরম জেলার নীলাম্বুরের এক ধনী পরিবারে আয়িশার জন্ম। ছোটোবেলা থেকেই তিনি শিল্পকলায় আগ্রহী ছিলেন। কিন্তু ১৩ বছর বয়সে তাকে ৪৭ বছর বয়সী একজনের সাথে বিয়ে দিয়ে দেওয়া হয়। পাঁচদিন না পেরোতেই তার বিয়ে ভেঙ্গে যায়। এরপর তিনি আর কখনো বিয়ের পিঁড়িতে বসেন নি।
অভিনয় জীবন
১৯৫০-এর দশকে নাটকে অভিনয়ের মাধ্যমে আয়িশা অভিনয় জীবন শুরু করেন। নাট্যকার ইকে আয়ামুর 'ইজ্জু নালোরু মানুষিয়ান আভান নক্কু' (১৯৫৩) নাটকে ১৬ বছর বয়সে তার অভিষেক ঘটে। সে নাটকে তিনি  ফেরোকে  চরিত্রে অভিনয় করেন। অনুষ্ঠানটি দেশের বিভিন্ন স্থানে ২,৫০০টিরও বেশিবার দেখানো হয়। পরবর্তীতে তিনি কেটি মোহাম্মদ, ভাইকম মোহাম্মদ বাশির, খান কাভিল এবং পিজে অ্যান্টনির মতো জনপ্রিয় শিল্পীদের সাথে থিয়েটারে কাজ করেন। তিনি কেটি মুহম্মদ রচিত ও নির্দেশিত ইথু ভূমিয়ানু, থিক্কানাল, সৃষ্টি এবং কাফির-এর মতো নাটকে প্রধান চরিত্রে অভিনয় করেছেন।
তিনি রাজেন্দ্র পরিচালিত দ্য এলিফ্যান্ট কুইন (১৯৬১) চলচ্চিত্র দিয়ে তার বড় পর্দায় আসেন। অন্যান্য চরিত্রে অভিনয় করেছিলেন হেলেন ও আজাদ। চলচ্চিত্রে তিনি শিকারী পরিবারের একজন নারীর চরিত্রে অভিনয় করেছেন। নিজের শহরে শ্যুটিং হওয়ায় তিনি ছবিটিতে অভিনয়ের সুযোগ পেয়েছিলেন। পরে বছরে তিনি মালয়ালমের কান্দাম বেচা কোট্টুতে তার প্রথম চলচ্চিত্রও করেছিলেন। পরবর্তীতে তিনি সুবাইদা, কুট্টিকুপ্পায়াম, ওলাভুম থেরাভুম এবং কুপ্পিওয়ালার মতো চলচ্চিত্রগুলোতেও অভিনয় করেছেন।
পুরস্কার ও সম্মাননা
থিয়েটারে সামগ্রিক অবদানের জন্য তিনি এস. এল. পুরম রাজ্য পুরস্কার পেয়েছেন। ওমাক্কুইল পদুম্বল চলচ্চিত্রে তার অভিনয়ের জন্য ২০১১ সালে দ্বিতীয় সেরা অভিনেত্রীর জন্য কেরালা রাজ্য চলচ্চিত্র পুরস্কার জেতেন। একই বছরে তিনি প্রেমজি পুরস্কারে ভূষিত হন।
হাবলের সূত্র
থাম্ব|হাবল ধ্রুবক হাবলের সূত্র পদার্থবিজ্ঞানের মহাকাশবিদ্যার একটি আবিষ্কার যা প্রকাশ করে ১) গভীর মহাকাশে যে সব বস্তু দেখা যায় তা পৃথিবীর সাপেক্ষে এবং একে অপরের সাপেক্ষে একটি আপেক্ষিক বেগে চলে ২)আর এই বেগ পৃথিবী থেকে তাদের দূরত্বের সমানুপাতিক । মোটামুটিভাবে দুরবর্তী ছায়াপথ গুলির দূরত্ব এবং অপসারণ বেগের মধ্যে বিদ্যমান সমানুপাতিক সম্পর্ককে হাবলের নীতি বলে। এই সম্পর্কটিতে বেগ ও দূরত্বের অনুপাত যে ধ্রুবসংখ্যা তাকে হাবলের ধ্রুবক বলে। এই ধ্রুবকটিকে H বা H০ দ্বারা প্রকাশ করা হয়ে থাকে । বস্তুত পর্যবেক্ষণের উপযুক্ত মহাকাশ দিনে দিনে আয়তনে সম্প্রসারিত হচ্ছে এবং এ প্রকিয়ার সরাসরি সম্পর্ক প্রকাশ করে হাবলের নীতি।এটা প্রথম পর্যবেক্ষণশীল ভিত্তি যা সম্প্রসারিত মহাকাশ তত্ত্বকে প্রমাণ করে এবং বর্তমানে বিগ ব্যাং মডেল তত্ত্বের সমর্থনে অন্যতম প্রমাণ হিসেবে কাজ করে ।
যদিও সবাই Edwin Hubble কে এর কৃতিত্ব দেয়, কিন্তু এই সমীকরণটি প্রথম পাওয়া গেছে ১৯২৭ সালে Georges Lemaitre এর সাধারণ আপেক্ষিক সমীকরণ নামক প্রতিবেদনে যেখানে তিনি বলেন যে মহাকাশ সম্প্রসারিত হচ্ছে এবং তিনি এই সম্প্রসারণের হারের একটি নির্দিষ্ট মান প্রস্তাব করেন এখন যা হাবলের ধ্রুবক নামে পরিচিত । দুই বছর পর, হাবল এই নীতির সত্যতা নিশ্চিত করেন এবং ধ্রুবকের অধিক সঠিক মান নির্ণয় করেন যা তার নাম বহন করছে।
এই নীতি প্রকাশ করা হয় V=H০D হাবল ধ্রুবকের যুক্তিসঙ্গত মান হলো 72 km per s/Mpc (1Mpc=3.084x10 to the power 19 km )
ভেদাঘাট
ভেদাঘাট (Bhedaghat) ভারতের মধ্য প্রদেশ রাজ্যের জবলপুর জেলার একটি নগর পঞ্চায়েত-শাসিত শহর।
তাৎপর্য
জবলপুর থেকে প্রায় ২২ কিলোমিটার দূরের এই জায়গায় নর্মদা নদী একটি গিরিখাতের মধ্যে দিয়ে প্রবাহিত হয়ে শ্বেতপাথরের উপর আছড়ে পড়ছে সজোরে। নদীর একদম কাছাকাছি পৌঁছে উপর থেকে দেখা যায় ধুঁয়াধর জলপ্রপাত। প্রায় ৩০ মিটার উঁচু থেকে পড়ছে জল। জলীয়বাষ্পে মাখামাখি চার পাশ।
জনসংখ্যার উপাত্ত
ভারতের ২০০১ সালের আদমশুমারি অনুসারে ভেদাঘাট শহরের জনসংখ্যা হল ১৮৪০ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৬% হল ৬ বছর বা তার কম বয়সী।
কম্পাইলার নির্মাণের ইতিহাস
কম্পিউটিংবিদ্যায়, কম্পাইলার হচ্ছে একটি কম্পিউটার প্রোগ্রাম যা কোন একটা প্রোগ্রামিং ভাষায় লেখা উৎস কোডকে অন্য একটি প্রোগ্রামিং ভাষায় রূপান্তর করে। রূপান্তরিত কোডটি সাধারণত বাইনারি অবস্থায় থাকে, যাকে অবজেক্ট কোড বা যান্ত্রিক কোড বলা হয়। কোড কম্পাইলের গতানুগতিক উদ্দেশ্য হচ্ছে এক্সিকিউটেবল তথা চলনযোগ্য প্রোগ্রাম তৈরি করা।
উচ্চস্তরের প্রোগ্রামিং ভাষায় লেখা যেকোন প্রোগ্রাম ব্যবহারের আগে তাকে অবশ্যই অবজেক্ট কোডে রূপান্তর করতে হয়, তাই যে প্রোগ্রামাররা এধরনের প্রোগ্রামিং ভাষায় কাজ করেন তাদের জন্য একটি কম্পাইলার অথবা ইন্টারপ্রেটার অপরিহার্য। কম্পাইল প্রক্রিয়ায় উন্নতি হলে তা এক্সিকিউটেবল প্রোগ্রামের কার্যকারিতা বৃদ্ধি করতে পারে।
পিকিউসিসি এর মাধ্যমে ১৯৭০ দশকের শেষাংশে কম্পাইলার সংগঠনের মূলনীতিগুলোর পত্তন হয়েছিল, যা আজও বহুল ব্যবহৃত হয়ে আসছে (যেমন পদবিন্যাস ও যাচাইয়ের দায়িত্ব ফ্রন্ট-এন্ডে, এবং যান্ত্রিক কোড নির্মাণের দায়িত্ব ব্যাক-এন্ডে রাখা)।
প্রথম কম্পাইলার
প্রথম দিককার কম্পিউটার প্রোগ্রাম প্রধানত অ্যাসেম্বলি ভাষায় লেখা হত। তবে উচ্চস্তরের প্রোগ্রামিং ভাষা ব্যবহার করা প্রোগ্রামারদের জন্য অধিক কার্যকর, এবং এতে লেখা প্রোগ্রাম সহজে বিভিন্ন কম্পিউটারে পুনর্ব্যবহার করা সম্ভব। তথাপি, কম্পাইলারের সুপ্রচলন হতে কিছুকাল সময় লেগেছিল, কেননা শুরুদ দিকে এদের নির্মিত কোডের কর্মক্ষমতা হাতে লেখা যান্ত্রিক কোডের সমতুল্য ছিল না, কম্পাইলার তৈরির প্রক্রিয়াটি অত্যন্ত জটিল ছিল, এবং তৎকালীন কম্পিউটারসমূহের সংকীর্ণ তথ্যধারণক্ষমতা কম্পাইলার বাস্তবায়নে বিভিন্ন প্রযুক্তিগত বাধা সৃষ্টি করত।
সর্বপ্রথম তত্ত্বীয় কম্পাইলারটি লিখেছেন কোরাদো বহ্‌ম, ১৯৫১ সালে তাঁর পিএইচডি গবেষণার অংশ হিসেবে। প্রথম বাস্তবায়িত কম্পাইলারটির লেখিকা গ্রেস হপার, যিনি "কম্পাইলার" শব্দটিও উদ্ভাবন করেন, যদিও তিনি শব্দটি ব্যবহার করেছিলেন তাঁর এ-০ সিস্টেম বর্ণনা করার জন্য যা একটি লোডার বা লিংকার এর কাজ করত, এবং কম্পাইলারের আধুনিক ধারণার সমতুল্য ছিল না। জন ডব্লিউ ব্যাকাস এর অধীনস্থ আইবিএম এর ফোরট্রান শাখা ১৯৫৭ সালে সর্বপ্রথম বাণিজ্যিক কম্পাইলার অবমুক্ত করে ।
১৯৫৮ এর শেষের দিকে ফ্রিডরিখ এল বাওয়ার, হারমান বটেনব্রাখ, হাইন্‌জ রুটিশহাউজার, এবং ক্লাউস সামেলসন এলগল ৫৮ প্রোগ্রামিং ভাষার প্রথম কম্পাইলারটি তৈরি করেন, যা জেড২২ কম্পিউটারে ব্যবহৃত হয়েছিল। এঁরা পূর্ববর্তী বছরগুলোতে Sequentielle Formelübersetzung (আনুক্রমিক ফরমুলা অনুবাদ) প্রসঙ্গে কম্পাইলার প্রযুক্তি নিয়ে কাজ করছিলেন।
১৯৬০ এর আগেই অ্যালটাক (ALTAC) নামের একটি বিশদ ফোরট্রান কম্পাইলার ফিলকো ২০০০ এর জন্য উপলদ্ধ ছিল, তাই অনুমান করা যায় যে ১৯৬০ সালের মধ্যেই আইবিএম এবং ফিলকো উভয় আর্কিটেকচারের জন্য কম্পাইল করা ফোরট্রান প্রোগ্রাম প্রচলিত হয়ে গিয়েছিল । প্রথম ক্রস-প্লাটফর্ম উচ্চস্তরের প্রোগ্রামিং ভাষা কোবোল (COBOL) এ লেখা একটি প্রোগ্রাম ১৯৬০ সালের ডিসেম্বরে ইউনিভ্যাক ২ এবং আরসিএ ৫০১ উভয় আর্কিটেকচারের জন্য কম্পাইল ও এক্সিকিউট করা হয় ।
স্ব-আশ্রিত কম্পাইলার
অন্যান্য প্রোগ্রামের মতই কম্পাইলারও উচ্চস্তরের প্রোগ্রামিং ভাষায় লেখার সুবিধা রয়েছে। বিশেষত, এভাবে লেখা কম্পাইলার স্ব-আশ্রিত হতে পারে, অর্থাৎ কম্পাইলার যে ভাষাকে কম্পাইল করবে, নিজেও সে ভাষাতেই লিখিত হতে পারে। স্ব-আশ্রিত কম্পাইলার তৈরির প্রক্রিয়া বুটস্ট্র্য‍াপ সমস্যার একটি উদাহরণ, কারণ এক্ষেত্রে কম্পাইলারের প্রারম্ভিক সংস্করণটি প্রাসঙ্গিক প্রোগ্রামিং ভাষায় লেখা যায় না, যান্ত্রিক কোডে হাতে লিখে, অন্য কোন ভাষার কম্পাইলারে, অথবা ইন্টারপ্রেটারের সাহায্যে তৈরি করতে হয়।
কোরাদো বহ্‌মের পিএইচডি গবেষণা
কোরাদো বহ্‌ম তাঁর পিএইচডি গবেষণাপত্রে বর্ণিত যন্ত্রটির প্রোগ্রামিং ভাষা কম্পাইল করার জন্য একটি ভাষা, যন্ত্র, এবং অনুবাদ পদ্ধতির নকশা করেন। তিনি কেবল একটি পরিপূর্ণ কম্পাইলারের বর্ণনাই করেননি, উপরন্তু কম্পাইলারকে এর নিজস্ব ভাষায় সংজ্ঞায়িতও করেছেন। তাঁর আবিষ্কৃত ভাষার উল্লেখযোগ্য একটি বৈশিষ্ট্য ছিল, এর প্রতিটি প্রোগ্রামিং আদেশ বা স্টেটমেন্ট ছিল এসাইনমেন্ট স্টেটমেন্টেরই বিভিন্ন বিশেষায়িত রূপ।
নেলিয়াক (NELIAC)
মার্কিন ন্যাভাল ইলেক্ট্রনিক্স ল্যাবরেটরি (এনইএল) ১৯৫৮ নেভী ইলেক্ট্রনিক্স ল্যাবরেটরি ইন্টারন্য‍াশনাল এলগল কম্পাইলার বা নেলিয়াক (NELIAC) তৈরি করে, যা ছিল এলগল ৫৮ এর একটি উপভাষা এবং এর একটি স্ব-আশ্রিত কম্পাইলারের সমষ্টি।
নেলিয়াকের জনক ছিলেন স্বনামধন্য কম্পিউটারবিজ্ঞানী এব এসিএম এর তৎকালীন চেয়ারম্যান হ্যারি হাস্কি। এনইএল এর কম্পিউটেশন কেন্দ্রের পরিচালক মরি হ্যালস্টেড তাঁকে সমর্থন দেন। নেলিয়াকের প্রাথমিক বাস্তবায়ন হয় এনইএল এর ইউএসকিউ-১৭ প্রোটোটাইপ কম্পিউটারে (যা "দ্যা কাউন্টেস" নামেও পরিচিত ছিল)। এটিই ছিল সর্বপ্রথম স্ব-আশ্রিত কম্পাইলার - প্রথমে এসেম্বলি ভাষায় কম্পাইলারটির একটি সরল "বুটস্ট্র্যাপ" সংস্করণ লেখা হয়, এরপর পুনরায় সম্পূর্ণ কম্পাইলার কোড তার নিজস্ব ভাষায় লিখে পূর্বলিখিত বুটস্ট্র্যাপ সংস্করণটি দিয়ে কম্পাইল করা হয়, এবং এই ধাপে তৈরি পরিপূর্ণ কম্পাইলার দিয়ে সবশেষে আর একবার কম্পাইল করা হয়, ফলে বুটস্ট্র্যাপ সংষ্করণটির প্রয়োজন আর থাকে না।
লিস্প
শুরুর দিককার আর একটি স্ব-আশ্রিত কম্পাইলার লেখা হয় লিস্প ভাষায়। টিম হার্ট এবং মাইক লেভিন এমআইটিতে থাকাকালীন ১৯৬২ সালে কম্পাইলারটি তৈরি করেন । তাঁরা কম্পাইলারটির সোর্স কোড লিস্পে লিখে, তা একটি লিস্প ইন্টারপ্রেটারে চালিয়ে পরীক্ষা করতেন। যখন কম্পাইলারটি নিজের সোর্সকোড কম্পাইল করার সক্ষমতা অর্জন করে, তখন সেটি ওই ইন্টারপ্রেটারের ওপর নির্ভরশীলতা হারিয়ে স্ব-আশ্রিত কম্পাইলারে পরিণত হয় ।
এই পদ্ধতি কেবল তখনই কার্যকর হয়, যখন যে ভাষার কম্পাইলার তৈরি করা হবে সে ভাষার একটি ইন্টারপ্রেটার তৈরি করা থাকে। এই পদ্ধতিটি কোন প্রোগ্রামের নিজেকেই নিজের ইনপুট হিসেবে ব্যবহার করার ধারণার অনুসারী, যা তাত্ত্বিক কম্পিউটার বিজ্ঞানের বিভিন্ন প্রমাণেও (যেমন হল্টিং সমস্যা) ব্যবহৃত হয়ে আসছে।
কনটেক্সট-মুক্ত ব্যাকরণ ও পার্সার
পার্সার বা পর্যালোচক কম্পাইলারের একটি গুরুত্বপূর্ণ অংশ। এটি প্রোগ্রামের সোর্স কোড নীরিক্ষা করে তার একটি আভ্যন্তরীণ কাঠামো গঠন করে। প্রোগ্রামিং ভাষাসমূহকে সাধারণত কনটেক্সট-মুক্ত ব্যাকরণ দ্বারা সংজ্ঞায়িত করা হয়, কারণ এধরনের ব্য‍াকরণের জন্য দ্রুতগতির পার্সার তৈরি করা যায়। পার্সার সরাসরি হাতে লেখা যায় অথবা পার্সার নির্মানকারী প্রোগ্রাম দিয়েও তৈরি করা যায়। কনটেক্সট-মুক্ত ব্যাকরণ একটি সরল এবং নিখুঁত কৌশল সরবরাহ করে যার মাধ্যমে বর্ণনা করা যায় কীভাবে প্রোগ্রামিং ভাষার খন্ড বা ব্লকগুলো ক্ষুদ্রতর খন্ডাংশের সমন্বয়ে গঠিত হয়। এলগল প্রজেক্ট (১৯৫৭-১৯৬০) প্রোগ্রামিং ভাষার ব্লকভিত্তিক গঠনরীতি প্রবর্তন করে। কনটেক্সট-মুক্ত ব্যাকরণের সরল গঠনশৈলী কার্যকর পার্সার তৈরিতে সহায়ক ভূমিকা রাখে, যা সহজে নির্ধারণ করতে পারে যে কীভাবে ব্য‍াকরণ অনুসারে কোড গঠন করা যায়। ১৯৫০ এর মধ্যভাগে নোম চম্‌স্কি প্রতিবেশ-মুক্ত ব্যাকরণের আদর্শ রীতি অভিব্যক্ত করেন।
এলআর (LR) পার্সার
LR পার্সার (লেফ্ট-টু-রাইট পার্সার) উদ্ভাবিত হয় ১৯৬৫ সালে, ডোনাল্ড কানুথ এর একটি গবেষণাপত্রে, "বাম থেকে ডানে ভাষার অনুবাদ প্রসঙ্গে" ("On the Translation of Languages from Left to Right")। LR পার্সার ইনপুটকে বাম থেকে ডান বরাবর পাঠ করে, এবং একটি সর্বডানের নিষ্পত্তি (Rightmost derivation) গঠন করে। তাছাড়া LR(k) পার্সার শব্দটিও প্রচলিত, যেখানে k, পার্সারে ইনপুটের অপঠিত প্রতীকের সংখ্যা নির্দেশ করে।
কানুথ প্রমাণ করেন যে LR(k) ব্যাকরণ পার্সারে পাঠ করতে প্রয়োজনীয় সময় মূলত ইনপুট প্রোগ্রামের দৈর্ঘ্যের সমানুপাতিক, এবং k > ১ শর্তপূর্বক প্রতিটি LR(k) ব্যাকরণকে একই ভাষার LR(১) ব্যাকরণে যান্ত্রিকভাবে রূপান্তর করা সম্ভব ।
১৯৬৯ সালে কোরেনজাক সর্বপ্রথম দেখান যে এইসব কৌশল ব্যবহার করে প্রোগ্রামিং ভাষার পার্সার তৈরি করা যায়। একই বছরে ফ্র্যাঙ্ক ডিরেমার এমআইটিতে তাঁর পিএইচডি গবেষণাকালে অধিক কার্যকর সরল এলআর পার্সার এবং সম্মুখদর্শী বা Look-ahead এলএএলআর (LALR) পার্সারের নকশা প্রকাশ করেন। এটি একটি গুরুত্বপূর্ণ বিকাশ ছিল, কারণ কানুথের বর্ণিত LR(k) পার্সার তৎকালীন স্বল্পশক্তির কম্পিউটার সিস্টেমে বাস্তবায়নের যোগ্য ছিল না। অন্যান্য পার্সারের তুলনায় সুবিধা অসুবিধার বিবেচনায় কার্ষক্ষেত্রে LALR পার্সার দৃশ্যত অধিক উপযোগী বলে সোর্স কোডের গঠন নীরিক্ষা করার জন্য কম্পাইলারে LALR পার্সারই সাধারণত ব্যবহৃত হয়।
পুনারাবৃত্তিক আরোহণ কৌশলে পরস্পর-পুনারাবৃত্তিক ফাংশনের সাহায্যে দ্রুতগতির LALR পার্সার গঠন করা যায়। এভাবে গঠিত পার্সার প্রাসঙ্গিক ভাষায় সরাসরি নিহিত থাকে এবং এটি সারণী-নির্ভর পার্সারের চেয়ে উচ্চগতিসম্পন্ন এধরনের পার্সারে ইন্টারপ্রেটের তুলনায় কম্পাইলের গতি উচ্চ হয়। তাছাড়া এধরনের পার্সারের সোর্সকোডের বোধগম্যতাও বেশি হয়ে থাকে।
এলএল (LL) পার্সার
LL পার্সার (লেফ্ট-টু-রাইট, লেফ্টমোস্ট ডেরাইভেশন পার্সার) ইনপুটকে বাম থেকে ডান বরাবর পাঠ করে, এবং একটি সর্ববামের নিষ্পত্তি (Leftmost derivation) গঠন করে। এধরনের পার্সারে পাঠযোগ্য ব্যাকরণকে LL ব্যাকরণ বলা হয়। LR ব্যাকরণের তুলনায় সংকীর্ণ হলেও কম্পাইলার লেখকদের কাছে এই ব্যাকরণ আকর্ষণীয়, কারণ এর পার্সারের কর্মক্ষমতা বেশি এবং তা তৈরি করাও খুব সহজ। LL(k) ব্যাকরণের ভাষা পুনারাবৃত্তিক অবরোহণ কৌশলে পার্স করা যায়। এরকম পার্সার সাধারণত হাতে লেখা যায়, অথবা মেটা ২ (META II) প্রতীকব্যবস্থা দ্বারা লেখা যায়।
এলগল ভাষার নকশা থেকে পুনরাবৃত্তিক অবরোহণ কৌশলে আগ্রহ সৃষ্টি হয়, কেননা এলগল ভাষাটি নিজেই পুনরাবৃত্তিক ছিল। এসিএমের প্রকাশিত কমিউনেকেশনস অফ দ্যা এসিএম পত্রিকার জানুয়ারি ১৯৬১ সংখ্যায় এ এ গ্রাউ এবং এডগার টি আয়রনস এর লিখিত ভিন্ন দুটি পত্রে পুনরাবৃত্তিক অবরোহণ পার্সারের ধারণাটি আলোচিত হয় । ১৯৬১ সালের মার্চে, রিচার্ড ওয়েইশফ এবং তাঁর সহকর্মীরা বারোজ এলগল কম্পাইলারে পুনরাবৃত্তিক অবরোহণ বাস্তবায়ন করেন এ দুই পক্ষ ভিন্ন ভিন্ন পথে অগ্রসর হলেও তাঁদের মধ্যে অনানুষ্ঠানিক যোগাযোগ ছিল ।
লুইস এবং স্টেয়ার্নস (১৯৬৮) LL(১) ব্যাকরণের ধারণা প্রকাশ করেন ।
নিকলাউস ভির্ট পুনরাবৃত্তিক অবরোহণ কৌশলটিকে জনপ্রিয় করে তোলেন, তাঁর শিক্ষামূলক প্রো্গ্রামিং ভাষা পিএল/০ এর মাধ্যমে। ১৯৭০ সালে উদ্ভাবিত এই ভাষাটির উদ্দেশ্য ছিল কম্পাইলার নির্মাণের প্রশিক্ষণ প্রদান করা ।
তবে LL পার্সারের তুলনায় LR পার্সারের পাঠযোগ্য ভাষার ব্যাপ্তি বেশি। তাছাড়া LR পার্সার এরর বার্তা প্রদানেও বেশি সক্ষম।
আর্লি পার্সার
১৯৭০ সালে জে আর্লি উদ্ভাবন করেন আর্লি পার্সার। আর্লি পার্সারের সুবিধা হচ্ছে কনটেক্সট-মুক্ত ব্যাকরণ পার্স করার গ্রহণযোগ্য দক্ষতা ।
ব্যাকরণ বর্ণনার ভাষা
জন ব্যাকাস ১৯৫৮ সালে এলগল ৫৮ (যা সেসময় আইএএল নামে পরিচিত ছিল) এর গঠনবিন্যাস বা সিনট্যাক্স বর্ণনা করার জন্য "মেটা-ভাষাগত ফর্মুলা" ধারণাটির প্রস্তাব উত্থাপন করেন। । প্রস্তাবটি এমিল পোস্টের পোস্ট ক্যাননিকাল পদ্ধতি ভিত্তিক ছিল।
এলগলের আরও উন্নতি সাধনের পর এলগল ৬০ ভাষাটি উৎপন্ন হয়। এর প্রতিবেদনে পিটার নর ব্যাকাসের সংকেতলিপিকে ব্যবহৃত সংকেতের সংখ্যা হ্রাস করেন এবং একে ব্যাকাস নরমাল ফর্ম (বিএনএফ) নাম প্রদান করেন। তবে ডোনাল্ড কানুথ মতে এই পদ্ধতিকে ব্যাকাস-নর ফর্ম নাম দেয়া যুক্তিযুক্ত, এবং এটিই জনস্বীকৃত নাম হিসেবে প্রচলিত হয়েছে।
নিকলাউস ভির্ট সম্প্রসারিত ব্যাকাস-নর ফর্ম (ইবিএনএফ) বর্ণনা করেন, তাঁর পিএল/০ ভাষার জন্য। এছাড়া বিএনএফ এর আরেকটি প্রচলিত রূপ হচ্ছে বর্ধিত ব্যাকাস-নর ফর্ম (এবিএনএফ)। ইবিএনএফ এবং এবিএনএফ উভয় প্রকারভেদই প্রোগ্রামিং ভাষার ব্যাকরণ, পার্সার নির্মাণকারীর ইনপুট, এবং সফটওয়্যারভিত্তিক বিভিন্ন যোগাযোগ পদ্ধতির বর্ণনায় নিয়মিত ব্যবহৃত হয়।
পার্সার নির্মাণকারী
একটি পার্সার জেনারেটর বা পার্সার নির্মাণকারী প্রোগ্রাম কম্পাইলারের অভিধান বিশ্লেষক অংশটি তৈরি করে। এটি ভাষার ব্যাকরণের আনুষ্ঠানিক বর্ণনা পাঠ করে ভাষাটির পার্সার তৈরি করে। পার্সারটি সোর্স কোড পাঠ করে প্রাসঙ্গিক ভাষার সংরক্ষিত শব্দ এবং সংকেতসমূহ চিহ্নিত করে এবং সেগুলিকে পদ তালিকা (টোকেন) হিসাবে কম্পাইলারের পরবর্তী অংশে প্রেরণ করে। এই পদতালিকা থেকে কোডের গঠনসিদ্ধতা নির্ণয়পূর্বক অবজেক্ট কোডে রূপান্তর করা হয়। কম্পাইলারের এই দ্বিতীয় অংশটি একটি কম্পাইলার-কম্পাইলার দ্বারা তৈরি করা যায়।
কম্পাইলার-কম্পাইলার নামধারী প্রথম প্রোগ্রামটি তৈরি করেছিলেন টনি ব্রুকার, ১৯৬০ সালে। এটি ম্যানচেস্টার বিশ্ববিদ্যালয়ের অ্যাটলাস কম্পিউটারের কম্পাইলার তৈরির জন্য লিখিত হয়েছিল। অবশ্য এর সাথে আধুনিক কম্পাইলার-কম্পাইলার প্রোগ্রামসমূহের অনেক ভিন্নতা পাওয়া যায়, এবং একে বর্তমানপের সাপেক্ষে একটি বিশেষায়িত সাধারণ কম্পাইলার এবং সম্প্রসারণযোগ্য প্রোগ্রামিং ভাষার মধ্যবর্তী রূপ হিসেবে চিহ্নিত করাই সঠিকতর হবে। তথাপি 'কম্পাইলার-কম্পাইলার' শব্দটি এই নামের আধুনিক প্রোগ্রামগুলোর চেয়ে ব্রুকারের সিস্টেমটির জন্যই অদিকতর উপযুক্ত, এবং আধুনিক কম্পাইলার-কম্পাইলারসমূহ বরং পার্সার নির্মাণকারী প্রোগ্রামেরই নিকটবর্তী। ধারণা করা হয় "কম্পাইলার-কম্পাইলার" শব্দটি ইয়াক (Yacc) প্রোগ্রামে প্রয়োগের মধ্য দিয়ে প্রচলিত হয়েছে, ব্রুকারের কাজের মাধ্যমে নয়।
১৯৬০ দশকের শুরুতে টেক্সাস ইনস্ট্রুমেন্টস এর রবার্ট ম্যাক্‌লুর টিএমজি নামের কম্পাইলার-কম্পাইলার উদ্ভাবন করেন (TMG, নামটি "transmogrification" শব্দ থেকে প্রাপ্ত)  , যা পরবর্তীতে আইবিএমের বিভিন্ন মেইনফ্রেম কম্পিউটারে স্থানান্তরিত তথা পোর্ট করা হয়।
এমআইটি এবং বেল ল্যাবস এর যোথ উদ্যোগ মালটিক্‌স প্রকল্পে উচ্চস্তরের প্রোগ্রামিং ভাষায় লেখা অন্যতম একটি প্রাথমিক অপারেটিং সিস্টেম উদ্ভাবিত হয়। এর ভাষা হিসেবে পিএল/আই বাছাই করা হয়েছিল, কিন্তু কোন বাহ্যিক পরিবেশক এর জন্য কোন কম্পাইলার সরবরাহ করতে সক্ষম হয়নি । ফলস্বরুপ, মালটিক্‌স প্রকল্পের কর্মীরা নিজেদের কাজের উপযোগী করে পিএল/আইয়ের একটি উপভাষা আর্লি পিএলআই (ইপিএল) নকশা করেন, এবং নিজেদের জিইটি-৬০০ সিরিজ কম্পিউটারে পোর্ট করা টিএমজি কম্পাইলার ব্যবহার করে ডগলাস ম্যাক্‌ইলরয়, রবার্ট মরিস প্রমুখ ভাষাটি কম্পাইল করেন।
১৯৬৯ সালে কেন টম্পসন পিডিপি-৭ এর জন্য ইউনিক্স এর প্রথম সংস্করণ লেখেন, এবং এর কিছুকাল পরেই ডগলাস ম্যাক্‌ইলরয় তাঁর নিজস্ব টিএমজি সংস্করণ দিয়ে এই ওএসের জন্য প্রথম উচ্চস্তরের ভাষা তৈরি করেন পরবর্তীতে ১৯৭০ সালে টিএমজির সাহায্যেই কেন টম্পসন বি ভাষার কম্পাইলার তৈরি করেন। বি এর সরাসরি বংশধর হল সি প্রোগ্রামিং ভাষা।
এছাড়া ফ্র্যাঙ্ক ডিরেমার এবং টম পেনেলো টিডব্লিউএস নামে একটি LALR পার্সার নির্মাণকারী প্রোগ্রাম লিখেছিলেন।
এক্সপিএল (XPL)
এক্সপিএল পিএল/আই এর একটি উপভাষা, যা কম্পাইলার নির্মাণে ব্যবহৃত হয়। ১৯৬৭ সালে স্ট্যানফোর্ড বিশ্ববিদ্যালয় ও ক্যালিফোর্নিয়া বিশ্ববিদ্যালয়ের উইলিয়াম এম ম্যাক্‌কীম্যান, জেমস জে হর্নিং, এবং ডেভিড বি ভর্টমানের অধীনস্থ একটি দল এক্সপিএল ভাষা উদ্ভাবন করে । ১৯৬৮ সালে স্যান ফ্রানসিসকোতে অনুষ্ঠিত ফল জয়েন্ট কম্পিউটার সম্মেলনে এটি প্রথম প্রকাশ করা হয়।
এক্সপিএলে অ্যানালাইজার (ANALYZER) নামক একটি তুলনামূলকভাবে সরল অনুবাদক লেখনী পদ্ধতি উপস্থিত ছিল, যা মিশ্রিত কৌশল পূর্বগামীতা নামক একটি শিফ্ট-রিডিউস পার্সারের ভিত্তিতে গঠিত। বারোজ এলগলের সাহায্যে আইবিএম সিস্টেম/৩৬০ কম্পিউটারে এক্সপিএল এর বুটস্ট্র্যাপ তৈরি করা হয়েছিল। এক্সপিএলের কিছু সংষ্করণে একটি সরল এলআর(১) পার্সার ব্যবহৃত হয়েছিল, তবে ওই সংষ্করণগুলো উন্মুক্ত করা হয়নি।
ইয়াক (Yacc)
জনসন ১৯৭০ দশকের শুরুর দিকে বেল ল্যাবসে ইয়াকের ওপর কাজ করেছেন। তিনি টিএমজি সম্পর্কে অবগত ছিলেন এবং ইয়াকের নকশায় তার প্রভাব লক্ষ্য করা যায়। ইয়াক অধিকাংশ ইউনিক্স সিস্টেমে উপস্থিত ছিল বলে এটি ইউনিক্স ব্যবহারকারীদের মধ্যে প্রচলিত ও জনপ্রিয় হয়ে ওঠে। ইয়াকের ভিত্তিতে নির্মিত গ্‌নু বাইসন প্রোগ্রাম এখনও বহুলব্যবহৃত হয়।
ইয়াকের নির্মিত কম্পাইলারের একটি অভিধান বিশ্লেষক (lexical analyzer) বা লেক্সার প্রোগ্রামের প্রয়োজন হয়। এ কাজের জন্য লেক্স এবং ফ্লেক্স প্রোগ্রামগুলো প্রচলিত আছে। আইইইই এর পজিক্স পি১০০৩.২ আদর্শ লেক্স এবং ইয়াক উভয়ের উপস্থিতি দাবি করে এবং বৈশিষ্টাবলী বর্ণনা করে।
মেটাকম্পাইলার
মেটাকম্পাইলারসমূহ মেটাভাষায় লিখিত প্রোগ্রাম ইনপুটে গ্রহণ করে। এদের ইনপুটে ব্যাকরণ নিরীক্ষণ ফরমুলা এবং কোড নির্মাণ প্রণালী উপস্থিত থাকে যা এক্সিকিউটেবল কোড আউটপুটে নির্গমণ করতে সক্ষম। মেটাকম্পাইলারসমূহ তার নিজস্ব মেটাভাষায় লিখিত হতে পারে, ফলস্বরূপ তারা নিজেকে কম্পাইল করার সক্ষমতা লাভ করে্ এধরনের মেটাকম্পাইলার স্ব-আশ্রিত সম্প্রসারণযোগ্য ভাষার কম্পাইলার হিসেবে কাজ করতে পারে।
১৯৬৮ সালে প্রকাশিত ট্রি-মেটা (TREE-META) একটি দ্বিতীয় প্রজন্মের মেটাকম্পাইলার। এটি মেটা ২ এর ক্ষমতা বর্ধিত করে, এবং ব্যাকরণ নিরীক্ষা ও কোড নির্মাণে পার্থক্যকারী "আনপার্স" ("unparse") বিধিমালা যোগ করে। ট্রি রুপান্তর প্রণালীর মাধ্যমে বিমূর্ত গাঠনিক ট্রি বা অ্যাবস্ট্রাক্ট সিনট্যাক্স ট্রি তৈরি করা হয়, এবং আনপার্স বিধিসমূহ এই ট্রি এর ওপর কাজ করে। এই প্রক্রিয়ায় পীপ-হোল উৎকর্ষের সুযোগ রয়েছে।
১৯৭০ সালে এসিএমের একটি প্রকাশনায় সিডব্লিউআইসি নামক একটি তৃতীয় প্রজন্মের মেটাকম্পাইলারের বর্ণনা করা হয়, যা অভিধাননিরীক্ষণ বিধিমালা এবং পশ্চাৎগামীতা যোগ করে। এই মেটাকম্পাইলারে লিস্প ২ ব্যবহৃত হয়েছিল। এতে নির্দিষ্ট নামসম্পন্ন বাইনারি কোডের খন্ডাংশ নির্মাণ করা সম্ভব হয়েছিল। এছাড়া এটি একক এবং একাধিকবার চলনযোগ্য কম্পাইলার তৈরির সুবিধা ছিল। সিডব্লিউআইসি নকশা করা হয়েছিল আইবিএমের সিস্টেম/৩৬০ কম্পিউটারে চালানোর উদ্দেশ্যে।
সংকর কম্পাইলার
সংকর কম্পাইলার, বা ক্রস-কম্পাইলার, যে আর্কিটেকচারে চালিত হয়, তার পরিবর্তে ভিন্ন আর্কিটেকচারের জন্য অবজেক্ট কোড তৈরি করে। সাধারণত এমবেডেড প্রোগ্রামিংয়ের ক্ষেত্রে এবং অভীষ্ট সিস্টেমের কর্মক্ষমতা কম্পাইলার চালানোর উপযোগী না হলে সেক্ষেত্রে সংকর কম্পাইলার ব্যবহার করা হয়।
সংকর কম্পাইলারের একটি প্রাথমিক উদাহরণ এইমিকো (AIMICO), যা ইউনিভ্যাক ২ তে এক্সিকিউট হত এবং আইবিএম ৭০৫ কম্পিউটারের জন্য এসেম্বলি কোড নির্গমন করত ।
এলগল ৬৮সি ভাষার কম্পাইলার ZCODE আউটপুট নির্গমন করতো, যা একটি জেডকোড অনুবাদক প্রোগ্রামের মাধ্যমে একই সিস্টেমের উপযোগী করে কম্পাইল করা যেত, অথবা ইন্টারপ্রেটারে চালানো যেত। জেডকোড ছিল রেজিস্টার-নির্ভর একটি মধ্যবর্তী ভাষা। জেডকোড কম্পাইল অথবা ইন্টারপ্রেট করার সুবিধা এলগল ৬৮সি ভাষাটিকে প্রচুর ভিন্ন ভিন্ন সিস্টেমে পোর্ট করতে সাহায্য করেছে।
কম্পাইলারের উৎকর্ষসাধন
কম্পাইলারের উৎকর্ষসাধন বলতে বোঝায় নির্মিত অবজেক্ট কোডের কার্যপ্রণালী অপরিবর্তিত রেখে তার মানোন্নয়ন করা এবং কর্মদক্ষতা বৃদ্ধি করা।
প্রথম ফোরট্রান কম্পাইলারের ডেভলপাররা হাতে লেখা গড়পড়তা এসেম্বলি কোডের চেয়ে কার্যকর কোড নির্মাণ করার লক্ষ্যনির্ধারণ করেন, যেন ক্রেতারা তাঁদের কম্পাইলার ব্যবহারে আগ্রহী হয় । প্রাথমিক সংষ্করণগুলোতে তাঁরা সফল হয়েছিলেন, কিন্তু পরবর্তী সংষ্করণসমূহে (যেমন আইবিএম ফোরট্রান ৫ কম্পাইলার) কম্পাইলারের উৎকর্ষের পরিবর্তে দ্রুতগতি এবং নিরীক্ষণসুবিধা উন্নত করার দিকে মনোযোগ সরিয়ে নেয়া হয়েছিল। পরবর্তীতে আইবিএম সিস্টেম/৩৬০ এর সময়ে দুটি ভিন্ন কম্পাইলার সরবরাহ করার রীতি শুরু হয়: একটি কোড নিরীক্ষার উদ্দেশ্যমূলক যা দ্রুতগতিসম্পন্ন, এবং অন্যটি উন্নড অবজেক্ট কোড নির্মাণকারী যা ধীরগতিসম্পন্ন।
১৯৬০ এবং ১৯৭০ দশকজুড়ে ফ্রান্সেস ই অ্যালেন এককভাবে এবং জন ককের আংশিক অংশগ্রহণে বেশ কিছু গবেষণাপত্র প্রকাশ করেন যাতে কম্পাইলারের উৎকর্ষের বিভিন্ন উপায় এবং মূলনীতি উদ্ভাবন ও আলোচিত হয়। ১৯৬৬ সালে প্রোগ্রাম অপ্টিমাইজেশন প্রবন্ধে প্রোগ্রামের উপাদানের মানোন্নয়নের জন্য গ্রাফ ডেটা স্ট্রাকচার এর প্রস্তাব করা হয় । তাঁর ১৯৭০ সালে প্রকাশিত কন্ট্রোল ফ্লো অ্যানালাইসিস প্রবন্ধে তথ্যপ্রবাহ নিরীক্ষা এবং মানোন্নয়নের জন্য ইন্টারভাল কনটেক্সটের গুরুত্ব প্রকাশ করা হয় এবং এ বেসিস ফর প্রোগ্রাম অপ্টিমাইজেশন । ১৯৭১ সালে প্রকাশিত এ ক্যাটালগ অফ অপ্টিমাইজিং ট্রান্সফর্মেশনস পত্রে রূপান্তর প্রক্রিয়ার মানোন্নয়নের বর্ণনা এবং রীতি আলোচনা করা হয় । ১৯৭৩ এবং ১৯৭৪ সালে অ্যালেন তথ্যপ্রবাহের মানোন্নয়নের মূলনীতি সম্পূর্ণ প্রোগ্রামের ওপর প্রয়োগ করেন। ১৯৭৬ সালের একটি প্রবন্ধে কম্পাইলারের উৎকর্ষসাধনের অন্যতম দুটি কৌশলের একটি আলোচনা করা হয় ।
অ্যালেন তাঁর উৎকর্ষসাধনকারী প্রণালীগুলো প্রয়োগ করেছেন আইবিএম ৭০৩০ স্ট্রেচ-হারভেস্ট এবং পরীক্ষামূলক এসিএস-১ সিস্টেমগুলিতে। পরবর্তীতে তিনি পিট্রান (PTRAN) প্রকল্পের বাস্তবায়ক এবং পরিচালক হয়েছিলেন। এ প্রকল্পের লক্ষ্য ছিল ফোরট্রান প্রোগ্রামের স্বয়ংক্রিয় সমান্তরাল এক্সিকিউশন বিষয়ক গবেষণা । পিট্রান প্রকল্প থেকে কম্পাইলারের সমান্তরাল কার্যপ্রণালীর মৌলিক গঠনরীতি উদ্ভাবিত হয়।
১৯৭০ সালে প্রকাশিত, জন কক এবং জ্যাকব টি শোয়ার্জের লিখিত প্রোগ্রামিং ল্যাংগুয়েজেস অ্যান্ড দেয়ার কম্পাইলার্স গ্রন্থে মানোন্নয়ন এলগরিদমের আলোচনায় প্রায় ২০০ পৃষ্ঠা ব্যয় করে। এই গ্রন্থে বর্তমানে প্রচলিত বিভিন্ন কৌশল বর্ণনা করা হয়, যেমন অনাবশ্যক কোড বিয়োজন, প্রবলতা নিরসন।
পীপ-হোল উৎকর্ষ
পীপ-হোল উৎকর্ষ একটি খুবই সরল তথাপি কার্যকর উৎকর্ষ কৌশল। উইলিয়াল এম ম্যাক্‌কীম্যান এটি আবিষ্কার করেন এবং ১৯৬৫ সালে সিএসিএম পত্রিকায় প্রকাশ করেন। এটি ম্যাক্‌কীম্যানের অংশগ্রহণে লিখিত এক্সপিএল ভাষায় ব্যবহৃত হয়েছিল।
ক্যাপেক্স কোবোল (Capex COBOL) উৎকর্ষ
১৯৭০ দশকের মধ্যভাগে ক্যাপেক্স কর্পোরেশন "কোবোল অপটিমাইজার" নামের একটি প্রোগ্রাম প্রকাশ করে। এটি আইবিএমের প্রচলিত কোবোল কম্পাইলারের দূর্বলতা নির্ণয় করে সেগুলোকে অধিক কার্যকর অবজেক্ট কোড দিয়ে প্রতিস্থাপন করত। উদাহরণস্বরূপ, অপটিমাইজারটি সরলরৈখিক লুকআপ টেবিলকে বাইনারি সার্চ দিয়ে প্রতিস্থাপন করত, অথবা একটি ধীরগতির ইনস্ট্রাকশনকে সমতুল্য দ্রুতগতির ইন্স্ট্রাকশন দিয়ে প্রতিস্থাপন করত। এ কৌশল বর্তমানে "প্রবলতা নিরসন" নামে পরিচিত। আরেকটি উদাহরণ হল, আইবিএম সিস্টেম/৩৬০ কম্পিউটারে এক বাইট তথ্য তুলনা করতে ব্যবহৃত CLC ইনস্ট্রাকশনের পরিবর্তে CLI ইনস্ট্রাকশনটি ব্যবহার করা, কারণ হার্ডওয়্যারের সংষ্করণের সাপেক্ষে সেটি দুই থেকে পাঁচ গুণ গতিসম্পন্ন ছিল।
আধুনিক কম্পাইলারসমূহ একাধিক উৎকর্ষসাধন কৌশল প্রয়োগ করতে পারে এবং প্রোগ্রামার প্রয়োজনমাফিক নির্বাচন করতে পারেন যে কোন কোন মানোন্নয়ন প্রণালী কার্যকর করা হবে।
ফলাফল নিরীক্ষা
কম্পাইলারের ইনপুটে একটি ত্রুটিপূর্ণ শব্দবিন্যাসের প্রোগ্রাম দেয়া হলে তার প্রেক্ষিতে সঠিক এবং স্পষ্ট এরর বার্তা দেখানো প্রোগ্রামিংয়ে সহায়ক। তবে কম্পাইলারের লেখকের দৃষ্টিকোণ থেকে এই বৈশিষ্ট্য বাস্তবায়ন করা সচরাচর জটিল হয়ে থাকে।
১৯৬০ সালে কানাডার ওয়াটারলু বিশ্ববিদ্যালয়ে ওয়াটফিভ (WATFIV) ফরট্রান কম্পাইলার তৈরি হয়েছিল, যার অন্যতম উদ্দেশ্য ছিল অন্যান্য প্রচলিত কম্পাইলারের তুলনায় স্পষ্ট এরর বার্তা প্রদান করা। এছাড়াও ওয়াটফিভের আরেকটি অনন্য সুবিধা হল এতে কম্পাইল, লিংক এবং এক্সিকিউশন ধাপগুলো একীভূত ছিল, অপরপক্ষে আইবিএমের কম্পাইলারগুলোয় এসব ধাপ সম্পাদনের দায়িত্ব ছিল ভিন্ন ভিন্ন বিভাগের।
পিএল/সি
পিএল/সি হল ১৯৭০ দশকের শুরুর দিকে করনেল বিশ্ববিদ্যালয়ে উদ্ভাবিত একটি প্রোগ্রামিং ভাষা। এটি আইবিএমের পিএল/আই ভাষার উপাংশ, এবং প্রোগ্রামিং শেখানোর উদ্দেশ্য নিয়ে তৈরি করা হয়েছিল। এর লেখক হলেন তৎকালীন গবেষক এবং শিক্ষক পদে কর্মরত রিচার্ড ডব্লিউ কনওয়ে এবং থমাস আর উইলকক্স। এসিএম প্রজ্ঞপ্তির মার্চ ১৯৭৩ সংখ্যায় তাঁদের নিবন্ধ "পিএল/আই এর একটি নিরীক্ষামূলক কম্পাইলারের নকশা এবং বাস্তবায়ন" ("Design and implementation of a diagnostic compiler for PL/I") শিরোনামের নিবন্ধটি জনপ্রিয় ।
পিএল/সিতে পিএল/আইয়ের কিছু জটিল বৈশিষ্ট্য বিয়োজন করা হয় এবং বিশদ ডিবাগিং ও এরর নিষ্কৃতি বৈশিষ্ট্য‍ সংযোজন করা হয়। পিএল/সি কম্পাইলারের একটি অস্বাভাবিক বৈশিষ্ট্য ছিল, এটি কখনোই কোন প্রোগ্রাম কম্পাইলে ব্যর্থ হত না, যা মূলত সাধিত হয়েছিল বিস্তারিত স্বয়ংক্রিয় সিনট্যাক্স এরর সমাধান এবং অবশিষ্ট এররকে আউটপুট স্টেটমেন্টে রূপান্তর করার মাধ্যমে।
জাস্ট-ইন-টাইম কম্পাইল
জাস্ট-ইন-টাইম (JIT) কম্পাইল হল একটি বিশেষ কম্পাইল পদ্ধতি যাতে সোর্সকোড এক্সিকিউট করার নিকটতম মুহূর্তে উপযুক্ত যান্ত্রিক কোড নির্মাণ করা হয়। এই পদ্ধতি রানটাইমের কর্মক্ষমতা বর্ধনকারী কৌশলের সাহায্য নিয়ে উচ্চ দক্ষতার কোড তৈরি করতে পারে।
অন্তর্বর্তী উপস্থাপনা
অধিকাংশ আধুনিক কম্পাইলারে একটি লেক্সার এবং পার্সার থাকে যা প্রোগ্রামের সোর্স কোডের একটি অন্তর্বর্তী কাঠামো গঠন করে। এই কাঠামো হল বিভিন্ন প্রোগ্রামিং ধাপ বা অপারেশন এর একটি সরল ক্রমের উপস্থাপনা, যা ব্যবহার করে অপটিমাইজার এবং কোড নির্মাণকারী প্রোগ্রাম অভীষ্ট প্রসেসরের উপযুক্ত যান্ত্রিক কোড তৈরি করতে পারে। কোড নির্মাণকারী যেহেতু সোর্স কোডের অন্তর্বর্তী কাঠামোর ওপর কাজ করে, তাই একই নির্মাণকারী একাধিক উচ্চ স্তরের ভাষার সঙ্গে ব্যবহার করা সম্ভব হয়।
অন্তর্বর্তী উপস্থাপনার বহুমুখী প্রয়োগ রয়েছে। ত্রি-এড্রেস কোড— যা কোয়াড্রাপল বা কোয়াড নামেও পরিচিত— হল একটি অপারেটর, অপারেটরের প্রযোজ্য দুটি প্রতীক, এবং একটি ফলাফল এর সমন্বয়। দ্বি-এড্রেস কোড বা ট্রিপল এ থাকে একটি স্ট্যাক, যঅতে ক্রমানুসারে ফলাফল লিখিত হয়।
কোড জেনারেশন
কোড নির্মাণ বা কোড জেনারেটরের কাজ হল অভীষ্ট প্রসেসরের যান্ত্রিক ভাষায় কোডের নির্দেশাবলী পুনর্গঠন করা।
রেজিস্টার বন্টন
সেথি-উল্‌ম্যান এলগরিদম বা সেথি-উল্‌ম্যান সংখ্যায়ন হল ভ্যারিয়েবল ধারণের প্রয়োজনীয় রেজিস্টারের সংখ্যা হ্রাস করার একটি পদ্ধতি।
তাড়কা
তাড়কা বা তাতকা হল রামায়ণে একজন উপেক্ষণীয় যজ্ঞ বিরোধী রাক্ষসী। তার সন্তান মারীচ এবং সুবাহুর সাথে তাড়কা বনে যজ্ঞরত ঋষিদের হয়রানি ও আক্রমণ করতেন। তারা শেষ পর্যন্ত তাদের শিক্ষক বিশ্বামিত্রের নির্দেশে রাম এবং লক্ষ্মণ দ্বারা নিহত হয়েছিল।
রামায়ণ
রামায়ণে বিশ্বামিত্র রাম এবং লক্ষ্মণকে তাড়কার গল্প বলেন যখন তারা তার দ্বারা অধ্যুষিত একটি বনে পৌঁছান। বিশ্বামিত্র বলেছেন যে সুকেতু নামক এক যক্ষ সন্তান প্রাপ্তির জন্য তপস্যা করেছিলেন এবং তাকে তাড়কা নামে এক হাজার হাতির শক্তি দিয়ে একটি কন্যা দেওয়া হয়েছিল কিন্তু পুত্র নয়। যখন তিনি পূর্ণবয়স্ক হন তখন তিনি সুন্দার সাথে বিবাহ বন্ধনে আবদ্ধ হন এবং মারীচ নামে একটি পুত্রের জন্ম দেন। সুন্দাকে হত্যা করার পর তাড়কা এবং মারীচ দ্রষ্টা অগস্ত্যকে আক্রমণ করে যিনি মারীচকে রাক্ষস হওয়ার জন্য অভিশাপ দেন এবং তাড়কাকে কুৎসিত মানব ভক্ষক হওয়ার জন্য অভিশাপ দেন। অভিশাপে পাগল হয়ে তিনি অগস্ত্য যেখানে থাকতেন সেই অঞ্চলে ঘুরে বেড়ান।
বাল্মীকি রামায়ণ-এর সমালোচনামূলক সংস্করণে পূর্ববর্তী আখ্যানের অনেক বিশদ বিবরণ উল্লেখ করা হয়নি, তবে পরবর্তী ভাষ্যকার এবং সংশোধকরা গল্পের আরও বেশি সংস্করণ প্রকাশ করেছেন। রামায়ণের তিনটি প্রথাগত ভাষ্য অনুসারে, অগস্ত্যের অভিশাপের কারণে সুন্দের মৃত্যু হয় যা ভান্ডারে রাজ্যে অগস্ত্যের উপর আপাতদৃষ্টিতে অযৌক্তিক আক্রমণের জন্য তাড়কার যথাযথ কারণ তুলে ধরে। মহাকাব্যের দক্ষিণের সংশোধকরা যে তাড়কা (মানুষ ভক্ষক হওয়ার আগে) অগস্ত্য খাওয়ার চেষ্টা করে। একটি অপ্রচলিত মালয়ালম লিপি সংশোধকরা বলে যে অগস্ত্যকে দেখার পর তাড়কা স্তব্ধ হয়েছেন: এই বলে যে তিনি নগ্ন হয়ে প্রেমের সাথে গান গাইতে তার দিকে ছুটে যান। গোল্ডম্যানের মতে, এই মালয়ালম লিপি সংশোধকরা তাড়কা কিংবদন্তির একটি গুরুত্বপূর্ণ অংশ সংরক্ষণ করে যা বাল্মীকি রামায়ণে চাপা ছিল।
বিশ্বামিত্র তাড়কার অতীত বর্ণনা করার পর রামকে নির্দেশ দেন যে তাকে অবশ্যই তাতাকাকে হত্যা করতে হবে এবং তার জন্য তার কোনো সমবেদনা বা কোনো নারীকে হত্যার জন্য ঘৃণা করা উচিত নয় এবং তিনি অন্যান্য ঘটনার কথা বর্ণনা করেছেন যেখানে নৈতিক পুরুষদের দ্বারা অধার্মিক নারীদের হত্যা করা হয়েছিল। রাম সম্মত হন, তাড়কাকে হত্যা করাই হল উত্তমম "[একটি] বিশিষ্টভাবে ন্যায়সঙ্গত পদক্ষেপ"। তিনি তার ধনুকের টং টং শব্দ দুলছেন যা তাড়কাকে দৃশ্যের দিকে আকৃষ্ট করে। রাম তখন বলে যে তিনি একজন মহিলা হওয়ার কারণে তাকে হত্যা করবেন না। তবে কেবল তার কান এবং নাক কেটে ফেলার এবং তার শক্তি এবং কোমর থেকে তাকে সরিয়ে দেওয়ার প্রতিজ্ঞা করেছেন। তখন তাড়কা রামকে অভিযুক্ত করেন, যিনি তাকে বুকে একটি তীর দিয়ে বিদ্ধ করে হত্যা করতে এগিয়ে যান।
কেবলমাত্র দক্ষিণের সংবর্ধনায় রামের ব্রত তাড়কার কান ও নাক কেটে ফেলার কথা বলা হয়েছে এবং রাম প্রকৃতপক্ষে সেই সংশোধকরা তার ব্রত পূরণের কথা উল্লেখ করেন। উত্তরের সংশোধকরা তার ব্রত বা তার পূর্ণতার কথা উল্লেখ করেন না, যা গোল্ডম্যানকে বিশ্বাস করতে পরিচালিত করে যে এটি উল্লেখ করা সংশোধনগুলি সন্দেহজনক।
রূপসীপাড়া ইউনিয়ন
রূপসীপাড়া বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
আয়তন
রূপসীপাড়া ইউনিয়নের আয়তন ২২,৪০০ একর (৯০.৬৫ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী রূপসীপাড়া ইউনিয়নের মোট জনসংখ্যা ১১,৫৬৫ জন। এর মধ্যে পুরুষ ৫,৮৭৪ জন এবং মহিলা ৫,৫৯১ জন। মোট পরিবার ২,৪৫৭টি।
অবস্থান ও সীমানা
লামা উপজেলার সর্ব-উত্তরে রূপসীপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে লামা সদর ইউনিয়ন, পশ্চিমে লামা পৌরসভা ও ফাঁসিয়াখালী ইউনিয়ন, দক্ষিণে আলীকদম উপজেলার চৈক্ষ্যং ইউনিয়ন এবং পূর্বে আলীকদম উপজেলার চৈক্ষ্যং ইউনিয়ন ও থানচি উপজেলার বলিপাড়া ইউনিয়ন অবস্থিত।
প্রশাসনিক কাঠামো
রূপসীপাড়া ইউনিয়ন লামা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী রূপসীপাড়া ইউনিয়নের সাক্ষরতার হার ২৫.৮%। এ ইউনিয়নে ১ টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
রূপসীপাড়া ইউনিয়নে যোগাযোগের প্রধান সড়ক হল লামা-রূপসীপাড়া সড়ক। প্রধান যোগাযোগ মাধ্যম জীপগাড়ি।
খাল ও নদী
রূপসীপাড়া ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।
আহমদ ছফা
আহমদ ছফা (৩০ জুন ১৯৪৩ - ২৮ জুলাই ২০০১) ছিলেন একজন বাংলাদেশি লেখক, ঔপন্যাসিক, কবি, চিন্তাবিদ ও গণবুদ্ধিজীবী। জাতীয় অধ্যাপক আব্দুর রাজ্জাক ও সলিমুল্লাহ খান সহ আরো অনেকের মতে, মীর মশাররফ হোসেন ও কাজী নজরুল ইসলামের পরে সবচেয়ে গুরুত্বপূর্ণ বাঙালি মুসলমান লেখক হলেন আহমদ ছফা।    তার লেখায় বাংলাদেশি জাতিসত্তার পরিচয় নির্ধারণ প্রাধান্য পেয়েছে।
বাংলাদেশের স্বাধীনতার অব্যবহিত পরে রচিতবুদ্ধিবৃত্তির নতুন বিন্যাস (১৯৭২) প্রবন্ধগ্রন্থে আহমদ ছফা বাংলাদেশের বুদ্ধিবৃত্তিক জগতের মানচিত্র অঙ্কন করেন এবং বাংলাদেশি বুদ্ধিজীবীদের সুবিধাবাদিতার নগ্ন রূপ উন্মোচন করেন তথা বুদ্ধিজীবীদের সত্যিকার দায়িত্বের স্বরূপ ও দিকনির্দেশনা বর্ণনাপূর্বক তাদের সতর্ক করে দিতে বুদ্ধিজীবীদের ব্যর্থতায় বাংলাদেশের কী দুর্দশা হতে পারে তা সম্পর্কে ভবিষ‍্যদ্বাণী করেন।
আহমদ ছফা তার বিখ্যাত "বাঙালি মুসলমানের মন" (১৯৭৬) প্রবন্ধে বাঙালি মুসলমানের আত্মপরিচয়ের হাজার বছরের বিবর্তন বিশ্লেষণপূর্বক তাদের পশ্চাদগামিতার কারণ অনুসন্ধান করেছেন। আনিসুজ্জামান ও সলিমুল্লাহ খানসহ আরো অনেকে ছফার বাঙালি মুসলমানের মন (১৯৮১) প্রবন্ধসংকলনটিকে বাংলা ভাষায় রচিত গত শতাব্দীর 'সেরা দশ চিন্তার বইয়ের' একটি বলে মনে করেন।
প্রথম রিচার্ড
প্রথম রিচার্ড (৮ই সেপ্টেম্বর ১১৫৭ - ৬ই এপ্রিল ১১৯৯) ৬ই জুলাই ১১৮৯ থেকে আমৃত্যু ইংল্যান্ডের রাজা ছিলেন। একই সময়ে তিনি ছিলেন নরমান্ডের ডিউক (চতুর্থ রিচার্ড হিসেবে), অ্যাকুইটাইনের ডিউক, গাসকনির ডিউক, সাইপ্রাসের লর্ড, আনজুউয়ের কাউন্ট, মাইনের কাউন্ট, নান্তেসের কাউন্ট ও বিভিন্ন সময় ব্রিটানির ওভারলর্ড। তিনি ছিলেন ইংল্যান্ডের রাজা দ্বিতীয় হেনরির পঞ্চম পুত্র ও তার মাতা ছিলেন অ্যাকুইটাইনের এলিনর। তিনি ছিলেন সেনাবাহিনীর মহান নেতা ও যুদ্ধা; এজন্য তিনি সবার কাছে রিচার্ড লায়নহার্ট বা রিচার্ড কুয়ের দে লায়ন নামে পরিচিত ছিলেন। মুসলমানরা তাকে মালেক রিক (রাজা রিচার্ড) বা মালেক আল-ইনকিতার (ইংল্যান্ডের রাজা) নামে ডাকতেন।
আহমদ ছফা
ছফা রচিত প্রতিটি উপন্যাসই ভাষিক সৌকর্য, বিষয়বস্তু ও রচনাশৈলীর অভিনবত্বে অনন্য। মানসিক, সাংস্কৃতিক ও আর্থসামাজিক সূক্ষ্মাতিসূক্ষ্ম অনুষঙ্গসহ ছফার চরিত্র সৃষ্টির তথা কাহিনিকথনের পারঙ্গমতা অসামান্য। আবুল ফজল ও আরো অনেকের মতে ছফার ওঙ্কার (১৯৭৫) বাংলাদেশের স্বাধীনতা আন্দোলনের সর্বোত্তম সাহিত্যিক বহিঃপ্রকাশ। ঢাকা বিশ্ববিদ্যালয়ে শিক্ষক রাজনীতির পরিপ্রেক্ষিতে রচিত গাভী বিত্তান্ত (১৯৯৫) বাংলা সাহিত্যের শ্রেষ্ঠ ব্যঙ্গাত্মক উপন্যাসগুলোর একটি। পুষ্প বৃক্ষ ও বিহঙ্গ পুরাণ-এ (১৯৯৬) ছফা ঢাকা শহরের প্রেক্ষিতে ফুল, পাখি, বৃক্ষ তথা বৃহৎ প্রকৃতির সাথে মানুষের সম্পর্কের এক নিজস্ব বয়ান হাজির করেন।
আহমদ ছফা ও তার রচনাকর্ম অনেক লেখক, শিল্পী, চলচ্চিত্রকার ও বুদ্ধিজীবীকে অনুপ্রাণিত করেছে; তাঁদের মাঝে অন্যতম হুমায়ূন আহমেদ, ফরহাদ মজহার, মুহম্মদ জাফর ইকবাল , তারেক মাসুদ এবং সলিমুল্লাহ খান। বর্তমানে ছফা স্বাধীন বাংলাদেশের সর্বোত্তম ও সর্বশ্রেষ্ঠ বুদ্ধিজীবী বলে বিবেচিত।
প্রথম রিচার্ড
রিচার্ড ফরাসি উপভাষা ও ফ্রান্সের দক্ষিণাঞ্চলের রোমানিয়ান ভাষাসহ আশেপাশের অঞ্চলের কয়েকটি ভাষায় দক্ষ ছিলেন। তিনি ফ্রানের দক্ষিণ-পশ্চিমাঞ্চলের অ্যাকুইটাইনে বসবাস করতেন এবং ইংল্যান্ডে খুবই অল্পসময় কাটিয়েছেন। এছাড়া তিনি তার সেনাবাহিনীর রসদ দেওয়ার জন্য তার রাজ্যকে রাজস্ব আদায়ের উৎস হিসেবে ব্যবহার করতে ভালবাসতেন। তার লোকজনের কাছে তিনি আন্তরিক নেতা হিসেবে পরিচিত ছিলেন। তিনি ইংল্যান্ডের খুব অল্পসংখ্যক রাজাদের মধ্যে অন্যতম যিনি তার রাজ্যের সংখ্যা দিয়ে নয় বরং তার নিজের বিশেষণে দিয়ে স্বরনীয় ও তিনি ইংল্যান্ডে ও ফ্রান্সে একজন অনুসরনীয় ব্যক্তিত্ত্ব হিসেবে জনপ্রিয়।
আহমদ ছফা
জীবিতকালে আহমদ ছফা তার প্রথাবিরোধিতা, স্পষ্টবাদিতা, স্বকীয় দৃষ্টিভঙ্গির জন্য লেখক ও বুদ্ধিজীবী মহলে বিশেষ আলোচিত ও বিতর্কিত ছিলেন। জীবদ্দশায় অনেকে তাকে বিদ্রোহী, বোহেমিয়ান, উদ্ধত, প্রচলিত ব্যবস্থার প্রতি শ্রদ্ধাহীন ও বিতর্কপ্রবণ বলে অভিহিত করেছেন।
প্রতিষ্ঠানবিরোধী আহমদ ছফা ১৯৭৫ সালে লেখক শিবির পুরস্কার ও ১৯৯৩ সালে বাংলা একাডেমির সাদত আলী আখন্দ পুরস্কার প্রত্যাখ্যান করেছিলেন। ২০০২ সালে বাংলাদেশ সরকার তাঁকে সাহিত্যে মরণোত্তর একুশে পদক প্রদান করেন।
জন্ম
আহমদ ছফা জন্মগ্রহণ করেন ১৯৪৩ খ্রিষ্টাব্দের ৩০ শে জুন চট্টগ্রামের চন্দনাইশ উপজেলার হাশিমপুর ইউনিয়নের গাছবাড়িয়া গ্রামে। তাঁর পিতা হেদায়েত আলী এবং মাতা আসিয়া খাতুন। দুই ভাই ও চার বোনের মধ্যে আহমদ ছফা ছিলেন বাবা-মার দ্বিতীয় সন্তান।
শিক্ষা ও জীবন
আহমদ ছফার প্রাতিষ্ঠানিক শিক্ষা শুরু হয় তাঁর পিতার প্রতিষ্ঠিত শিক্ষা প্রতিষ্ঠান দক্ষিণ গাছবাড়িয়া প্রাথমিক বিদ্যালয়ে। ১৯৫৭ খ্রিষ্টাব্দে নিজের গ্রামের নিত্যানন্দ গৌরচন্দ্র উচ্চ বিদ্যালয় থেকে ম্যাট্রিকুলেশন পাশ করেন। ছাত্রাবস্থায় সুধাংশু বিমল দত্তের মাধ্যমে কৃষক সমিতি-ন্যাপ বা তৎকালীন গোপন কমিউনিস্ট পার্টির সাথে যুক্ত হন। মাস্টারদা সূর্যসেনের বিপ্লবী কর্মকাণ্ডে অণুপ্রাণিত হয়ে তাঁরা কয়েকজন বন্ধু মিলে চট্টগ্রাম-দোহাজারী রেললাইন উপড়ে ফেলেন। পরে গ্রেপ্তার এড়াতে কিছুকাল পার্বত্য চট্টগ্রামে আত্মগোপন করেন। ১৯৬২ খ্রিষ্টাব্দে চট্টগ্রাম নাজিরহাট কলেজ থেকে উচ্চ মাধ্যমিক পাশ করেন; একই বৎসরে ভর্তি হন ঢাকা বিশ্ববিদ্যালয়ে বাংলা বিভাগে। পরে বাংলা বিভাগে ক্লাশ করা অব্যাহত রাখেননি। ১৯৬৭ খ্রিষ্টাব্দে ব্রাহ্মণবাড়িয়া কলেজ থেকে প্রাইভেটে পরীক্ষা দিয়ে দ্বিতীয় শ্রেণিতে স্নাতক ডিগ্রি লাভ করেন। ১৯৭০ খ্রিষ্টাব্দে এমএ পরীক্ষা দেয়ার আগেই বাংলা একাডেমির পিএইচডি গবেষণা বৃত্তির জন্য আবেদন করেন এবং তিন বছরের ফেলোশিপ প্রোগ্রামের জন্য মনোনীত হন। গবেষণার বিষয় ছিল ‘১৮০০ খ্রিষ্টাব্দ থেকে ১৮৫৮ খ্রিষ্টাব্দ পর্যন্ত বাংলার মধ্যবিত্ত শ্রেণির উদ্ভব, বিকাশ, এবং বাংলার সাহিত্য-সংস্কৃতি ও রাজনীতিতে তার প্রভাব’। ১৯৭০ খ্রিষ্টাব্দে পিএইচডি অভিসন্দর্ভের জন্য জাতীয় অধ্যাপক আব্দুর রাজ্জাকের সান্নিধ্যে আসেন। দীর্ঘকাল তাদের মধ্যে সুসম্পর্ক বজায় থাকে। ১৯৭১ খ্রিষ্টাব্দে প্রাইভেটে রাষ্ট্রবিজ্ঞানে এমএ পরীক্ষা দেন। মৌখিক পরীক্ষা হয় একুশে মার্চ। পিএইচডি সম্পন্ন করা পরে আর সম্ভব হয়ে ওঠেনি। ১৯৭১ সালে ‘লেখক সংগ্রাম শিবির’ গঠন ও এর বিভিন্ন কার্যক্রমে সক্রিয় অংশ নেন। ৭ই মার্চ ‘স্বাধীন বাংলাদেশের প্রথম পত্রিকা’ হিসেবে প্রতিরোধ প্রকাশ করেন। মুক্তিযুদ্ধ চলাকালীন এপ্রিল মাসে কলকাতা চলে যান। মুক্তিযুদ্ধের সমর্থনে সেখান থেকে দাবানল নামের পত্রিকা সম্পাদনা করেন। দেশ স্বাধীন হবার পর বাংলাদেশে ফিরে লেখালেখি করতে থাকেন।
১৯৮০ খ্রিষ্টাব্দে দৈনিক ইত্তেফাকের সাংবাদিক নাজিমুদ্দিন মোস্তানের সহায়তায় কাঁটাবন বস্তিতে ‘শিল্পী সুলতান কর্ম ও শিক্ষাকেন্দ্র’ চালু করেন।
পরে ১৯৮৬-তে জার্মান ভাষার ওপর গ্যেটে ইনস্টিটিউটের ডিপ্লোমা ডিগ্রিও লাভ করেন তিনি, যা তাঁকে পরবর্তী সময়ে গ্যেটের অমর সাহিত্যকর্ম ফাউস্ট অনুবাদে সহায়তা করেছিল।
সাহিত্যকর্ম
আহমদ ছফা সাহিত্যের প্রায় প্রতিটি শাখায় প্রতিভার স্বাক্ষর রেখেছেন দীপ্তিময়ভাবে। গল্প, গান, উপন্যাস, কবিতা, প্রবন্ধ, অনুবাদ, ইতিহাস, ভ্রমণকাহিনি মিলিয়ে তিরিশটির বেশি গ্রন্থ রচনা করেছেন। তাঁর জীবদ্দশায় আহমদ ছফা রচনাবলি প্রকাশ শুরু হয়। তাঁর রচনাবলি ৯ খণ্ডে প্রকাশিত হয়েছে। জীবিত থাকাকালীন আহমদ ছফা বিভিন্ন পত্রপত্রিকায় কলাম লেখা অব্যাহত রেখেছিলেন। তাঁর জনপ্রিয় একটি লেখা হলো অধ্যাপক আব্দুর রাজ্জাককে নিয়ে লেখা "যদ্যপি আমার গুরু"।